Yabura.
100.
Tantui bɛɛti Duniɲa birin xa Alatala matɔxɔ! 
Wo xa Alatala batu sɛɛwɛ kui. Wo xa fa a ya i wo sɛɛwɛ xui itexi ra. 
Wo xa a kolon Alatala nan wo Marigi Ala ra. A tan nan won daaxi, won findixi a gbe nan na. Won findixi a xa ɲama nan na, naxan luxi alɔ a xa xuruse gɔɔrɛ a naxan dɛmadonma. 
Wo so a xa naadɛe ra a tantufe ra, wo so a xa hɔrɔmɔbanxi tɛtɛ kui a matɔxɔfe ra! Wo tantui rasiga a ma, wo a xili matɔxɔ, 
barima Alatala fan, a xa xanunteya buma nɛ abadan, a xa dugutɛgɛɲa mu ɲɔnma duniɲa bɛndɛ fuɲi fari ma. 
